ক্যালগারি
ক্যালগারি (/ˈkælɡəri, -ɡri/ (শুনুন)) হচ্ছে কানাডীয় প্রদেশ অ্যালবার্টার একটি শহর। এটি প্রদেশটির দক্ষিণে বোউ এবং এলবোউ নদীর সংযোগস্থলে অবস্থিত, পাদদেশ ও প্রেইরী অঞ্চল নিয়ে, এটি কানাডীয় পর্বতমালার সামনের শ্রেণী থেকে ৮০কিলোমিটার(৫০ মাইল) পূর্বে অবস্থিত। শহরটির দক্ষিণ শেষপ্রান্ত পরিসংখ্যান কানাডা কর্তৃক "ক্যালগারি–এডমন্টন করিডোর" নামে সংজ্ঞায়িত হয়। ২০১৬-এর হিসেবে শহরটির জনসংখ্যা ১,২৩৯,২২০ জন, যা একে অ্যালবার্টার বৃহত্তম শহর এবং কানাডার তৃতীয়-বৃহত্তম পৌরসভা করেছে। এছাড়াও ২০১৬ সালে, ক্যালগারিতে মহানগর জনসংখ্যা ছিল ১,৩৯২,৬০৯ জন, এটিকে বানিয়েছে কানাডার চতুর্থ-বৃহত্তম জনসংখ্যাবহুল মহানগর এলাকা (CMA)। ক্যালগারির অর্থনীতিতে শক্তি, আর্থিক সেবা, চলচ্চিত্র ও টেলিভিশন, পরিবহন এবং সরবরাহ, প্রযুক্তি, উৎপাদন, মহাকাশ, স্বাস্থ্য এবং সুস্থতা, খুচরা, এবং পর্যটন খাতের কার্যকলাপ অন্তর্ভুক্ত রয়েছে। ক্যালগ্যারি মহানগর এলাকায় কানাডার ৮০০টি বৃহত্তম সংস্থার হেড অফিস অবস্থিত, যে সংখ্যা কানাডার শহরসমূহের মধ্যে দ্বিতীয় সর্বোচ্চ। ক্যালগারির দৃঢ় সক্রিয় অর্থনীতির প্রমাণ মেলে যখন তেলের মূল্য বৃদ্ধি (অয়েল বুম) পায়। এ সময়, বিশেষ করে ব্যক্তিগত সম্পদ-অধিকারীর সংখ্যায় অন্য সকল শহরের সঙ্গে এর পার্থক্য স্পষ্ট হয়ে ওঠে। ২০১৫-এ, কানাডার অন্যান্য প্রধান শহরগুলোর তুলনায় ক্যালগারিতে জনসংখ্যার হারে সর্বোচ্চ সংখ্যক মিলিওনিয়ার ছিলো। ১৯৮৮-এ, ক্যালগ্যারি হয় কানাডার প্রথম শহর যেটি শীতকালীন অলিম্পিক গেমস এর আয়োজন করে। ক্যালগ্যারি ক্রমাগতভাবে জীবনযাত্রার উচ্চমানের জন্য স্বীকৃত হয়েছে। অর্থনীতিবিষয়ক গোয়েন্দা ইউনিট বিশ্লেষকরা ২০১৫ সালে পর পর ৮ বছর বিশ্বের ৫ম সবচেয়ে বাসযোগ্য শহর হিসাবে ক্যালগারিকে স্থান দিয়েছেন।